CELEX: 32014R0148
Language: hu
Date: 2014-02-17 00:00:00
Title: A Bizottság 148/2014/EU végrehajtási rendelete ( 2014. február 17. ) az 1249/2008/EK rendeletnek a piaci árak jegyzése során a marhahúságazatban alkalmazandó kategóriák és osztályok, valamint a hasított sertések piaci ára tekintetében történő módosításáról

18.2.2014   
            
            
               HU
            
            
               Az Európai Unió Hivatalos Lapja
            
            
               L 46/1
            
         
      A BIZOTTSÁG 148/2014/EU VÉGREHAJTÁSI RENDELETE
   
   (2014. február 17.)
   az 1249/2008/EK rendeletnek a piaci árak jegyzése során a marhahúságazatban alkalmazandó kategóriák és osztályok, valamint a hasított sertések piaci ára tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 20. cikke első bekezdésének s) pontjára,
   mivel:
   
               (1)
            
            
               Az 1249/2008/EK bizottsági rendelet (2) az 1234/2007/EK tanácsi rendelet (3) 43. cikke m) pontjának megfelelően a szarvasmarhákból, sertésekből és juhokból nyert hasított testek uniós minősítési rendszereinek alkalmazására és e termékek piaci árának bejelentésére vonatkozó részletes szabályokat állapítja meg. Az 1308/2013/EU rendelet 2014. január 1-jétől hatályon kívül helyezte és felváltotta az 1234/2007/EK rendeletet.
            
         
               (2)
            
            
               Az 1308/2013/EU rendelet IV. melléklete A. pontjának II. alpontja értelmében a szarvasmarhafélék hasított teste uniós osztályozási rendszerének A, C és E kategóriája a legalább 12 hónapos, de 24 hónaposnál fiatalabb nem ivartalanított hímivarú, ivartalanított hímivarú, illetve nőivarú állatok hasított testét foglalja magában. Az 1308/2013/EU rendelet emellett egy új Z kategóriát is bevezet az osztályozási rendszerbe, amelybe a legalább 8 hónapos, de 12 hónaposnál fiatalabb állatok hasított teste tartozik. Erre való tekintettel szükségessé vált kiigazítani a marhahúságazatban tapasztalt nemzeti és uniós piaci árak 1249/2008/EK rendelet szerinti jegyzésének alapját képező kategóriákat és osztályokat.
            
         
               (3)
            
            
               A hasított sertések uniós osztályozási rendszere tekintetében az 1308/2013/EU rendelet kötelező osztályként bevezette az S osztályt a hasított test súlyához képest 60 %-os vagy magasabb színhústartalmú hasított testekre, az E osztályba pedig a legalább 55 %-os, de kevesebb mint 60 %-os színhústartalmú hasított testeket sorolta. Ezért szükségessé vált kiigazítani az 1249/2008/EK rendelet azon rendelkezéseit, amelyek alapján a hasított sertés piaci árát a tagállamokban meghatározzák.
            
         
               (4)
            
            
               Az 1249/2008/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 1249/2008/EK rendelet a következőképpen módosul:
   
               1.
            
            
               A 14. cikk (1) bekezdésének helyébe a következő szöveg lép:
               „(1)   A piaci áraknak a hasított testek osztályozására szolgáló, az 1308/2013/EK európai parlamenti és tanácsi rendelet (4) 10. cikkében említett uniós rendszer alapján történő nemzeti és uniós jegyzését hetente kell végrehajtani, és az árakat az említett rendelet IV. melléklete A. pontjának II. alpontjában meghatározott kategóriának megfelelően a következő húsossági és faggyúborítottsági osztályok szerinti bontásban kell feltüntetni:
               
                           a)
                        
                        
                           legalább 8 hónapos, de 12 hónaposnál fiatalabb állatok hasított teste: U2, U3, R2, R3, O2, O3;
                        
                     
                           b)
                        
                        
                           nem ivartalanított, legalább 12 hónapos, de 24 hónaposnál fiatalabb hímivarú állatok hasított teste: U2, U3, R2, R3, O2, O3;
                        
                     
                           c)
                        
                        
                           nem ivartalanított, legalább 24 hónapos hímivarú állatok hasított teste: R3;
                        
                     
                           d)
                        
                        
                           ivartalanított, legalább 12 hónapos hímivarú állatok hasított teste: U2, U3, U4, R3, R4, O3, O4;
                        
                     
                           e)
                        
                        
                           nőivarú, már borjadzott állatból nyert hasított test: R3, R4, O2, O3, O4, P2, P3;
                        
                     
                           f)
                        
                        
                           egyéb, legalább 12 hónapos nőivarú állatok hasított teste: U2, U3, R2, R3, R4, O2, O3, O4.
                        
                     
         
               2.
            
            
               A 25. cikk (2) bekezdésének helyébe a következő szöveg lép:
               „(2)   Az (1) bekezdésben említett árat a hasított sertésekre jegyzett árfolyamok alapján kell megállapítani a következő kategóriákban:
               
                           a)
                        
                        
                           60 és 120 kg közötti tömegű hasított test: E, S;
                        
                     
                           b)
                        
                        
                           120 és 180 kg közötti tömegű hasított test: R.”
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 17-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 347., 2013.12.20., 671. o.
   
      (2)  A Bizottság 2008. december 10-i 1249/2008/EK rendelete a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról (HL L 337., 2008.12.16., 3. o.).
   
      (3)  A Tanács 2007. október 22-i 1234/2007/EK rendelete a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) (HL L 299., 2007.11.16., 1. o.).
   
      (4)  HL L 347., 2013.12.20., 671. o.”